Diari Oficial de la Generalitat Valenciana


Sumari del DOGV 9443, del 06-10-2022 (2022/9075)

Informació pública de l'obertura del termini per a presentar candidatures al Consell Valencià LGTBI.
----------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9075


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Informació pública de l'obertura del termini per a presentar candidatures al Consell Valencià LGTBI. [2022/9075]  
De conformitat amb el Decret 101/2020, de 7 d'agost, del Consell, de desplegament de la Llei 23/2018, de 29 de novembre, de la Generalitat, d'igualtat de les persones LGTBI, modificat pel Decret 20/2022, de 4 de març, del Consell, de creació de l'Observatori Valencià per a la Igualtat de Tracte, la No Discriminació i la Prevenció dels Delictes d'Odi, DOGV núm. 9303, de 22.03.2022, pel qual s'amplia el nombre de vocalies del Consell Valencià LGTBI, d'ara endavant el Consell, es procedeix a l'anunci de l'obertura del termini per a presentar candidatures a les vocalies al Consell Valencià LGTBI, previstes en els apartats f i g de l'article 11 del Decret:  
  
«Article 11. Vocalies  
1. Són vocals del Consell:  
(.../...)  
f) Vint persones en representació de les associacions que tinguen entre els seus fins la defensa dels interessos de les persones LGTBI i que compten amb seu en la Comunitat Valenciana (amplia huit persones).  
g) Quatre persones professionals que hagen destacat en el seu treball i la seua qualitat d'expertes en l'àmbit LGTBI. (amplia dues persones).  
(.../?)»  
D'acord amb l'ampliació del nombre de vocalies del Consell, de les vocalies de l'article 11.1.f del Decret 101/2020, cal triar huit persones i de les vocalies de l'article 11.1.g cal triar dues persones.  
  
En el cas de les candidatures per a les vocalies establides en l'apartat f de l'article 11, podran incloure un màxim de dues persones, i seran dones almenys la meitat, a l'efecte de garantir el principi de paritat de gènere en la representació de les entitats LGTBI en el Consell.  
  
El termini de presentació de candidatures serà d'un mes i l'obertura començarà l'endemà de la publicació d'aquest anunci. En aquest moment estarà disponible el procediment telemàtic de presentació de candidatures en el web de la Vicepresidència i Conselleria d'Igualtat i Polítiques Inclusives. (www.inclusio.gva.es)  
En el capítol II del decret esmentat es regula la composició, elecció i nomenament de les persones membres del Consell. Concretament, el procediment per a l'elecció de les vocalies seguirà el que s'estableix en els articles 14 i 15 del Decret 101/2020, modificat pel Decret 20/2022, de 4 de març, del Consell, de creació de l'Observatori Valencià per a la Igualtat de Tracte, la No Discriminació i la Prevenció dels Delictes d'Odi (DOGV núm. 9303 de 22.03.2022).  
Les candidatures es presentaran en el model normalitzat disponible en el web de la Vicepresidència i Conselleria d'Igualtat i Polítiques Inclusives (www.inclusio.gva.es)  
Una vegada finalitzat el termini de presentació de candidatures, aquestes es publicaran en la pàgina web de la conselleria amb competències en matèria LGTBI.  
  
València, 4 d'octubre de 2022.- El director general d'Igualtat en la Diversitat: José de Lamo Pastor.